Priopćenja liječničkog konzilija predsjednika Franje Tuđmana
Izvor: http://predsjednik.hr/PropcenjaLijecnickogKonzilija

OD 01. STUDENOGA do 10. PROSINCA 1999.g. 
10.12. 

Predsjednik Republike dr. Franjo Tuđman nalazi se četrdeseti dan na liječenju u Kliničkoj bolnici “Dubrava”.

Zdravstveno stanje Predsjednika Republike nije promijenjeno u odnosu na protekli dan. Nastavlja se intenzivno liječenje. 

09.12. 

Predsjednik Republike dr. Franjo Tuđman nalazi se trideset i deveti dan na liječenju u Kliničkoj bolnici “Dubrava”. 

Zdravstveno stanje Predsjednika Republike je i dalje vrlo kritično. Poduzimaju se i stalno prilagođuju mjere intenzivnog liječenja. 

08.12. 

Predsjednik Republike dr. Franjo Tuđman nalazi se trideset i osmi dan na liječenju u Kliničkoj bolnici “Dubrava”. 

Opće zdravstveno stanje Predsjednika Republike je vrlo kritično. Poduzimaju se najintenzivnije mjere liječenja. 

07.12. 

Predsjednik Republike dr. Franjo Tuđman nalazi se trideset i sedmi dan na liječenju u Kliničkoj bolnici “Dubrava”. 

Tijekom protekle noći došlo je do daljnjeg pogoršanja općeg zdravstvenog stanja Predsjednika Republike. Poduzimaju se posebne mjere intenzivnog liječenja. 

05.12. 

Predsjednik Republike dr. Franjo Tuđman nalazi se i dalje na liječenju u kliničkoj bolnici “Dubrava”. 

Pokazatelji zdravstvenog stanja Predsjednika Republike su bez bitnih promjena u odnosu na protekle dane. Nastavlja se intenzivno liječenje. 

02.12. 

Predsjednik Republike dr. Franjo Tuđman nalazi se trideset i drugi dan na liječenju u Kliničkoj bolnici “Dubrava”. 

Zdravstveno stanje Predsjednika Republike nije bitno promijenjeno u odnosu na protekle dane. Nastavlja se intenzivno liječenje. 

01.12. 

Predsjednik Republike dr. Franjo Tuđman nalazi se trideset i prvi dan na liječenju u Kliničkoj bolnici “Dubrava”. 

Zdravstveno stanje Predsjednika Republike nije bitno promijenjeno u odnosu na protekli dan i zahtijeva nastavak intenzivnog liječenja. 

30.11. 

Predsjednik Republike dr. Franjo Tuđman nalazi se trideseti dan na liječenju u Kliničkoj bolnici “Dubrava”. 

Zdravstveno stanje Predsjednika Republike je vrlo teško. I nadalje se poduzimaju mjere intenzivnog liječenja. 

28.11. 

Predsjednik Republike dr. Franjo Tuđman nalazi se dvadeset i osmi dan na liječenju u Kliničkoj bolnici “Dubrava”. 

Zdravstveno stanje je i nadalje vrlo teško, što zahtijeva nastavak intenzivnog liječenja. 

27.11. 

Predsjednik Republike dr. Franjo Tuđman nalazi se dvadeset i sedmi dan na liječenju u Kliničkoj bolnici “Dubrava”. 

Zdravstveno stanje je vrlo teško, nastavlja se intenzivno liječenje. 

25.11. 

Predsjednik Republike dr. Franjo Tuđman nalazi se dvadeset i peti dan na liječenju u Kliničkoj bolnici “Dubrava”. 

Zdravstveno stanje je i nadalje teško, ali se stabilizira uz poduzete mjere intenzivnog liječenja. 

24.11. 

Predsjednik Republike dr. Franjo Tuđman nalazi se dvadeset i četvrti dan na liječenju u Kliničkoj bolnici “Dubrava”. 

Zdravstveno stanje Predsjednika Republike je teško i nastavlja se intenzivno liječenje. 

23.11. 

Predsjednik Republike dr. Franjo Tuđman nalazi se dvadeset i treći dan na liječenju u Kliničkoj bolnici “Dubrava”. 

Zdravstveno stanje Predsjednika Republike i dalje je zabrinjavajuće unatoč poduzetih mjera intenzivnog liječenja. 

22.11. 

Predsjednik Republike dr. Franjo Tuđman nalazi se dvadeset i drugi dan na liječenju u Kliničkoj bolnici “Dubrava”. Tijekom protekle noći došlo je do pogoršanja zdravstvenog stanja Predsjednika Republike. 

Odgovarajući promjeni zdravstvenog stanja prilagođene su mjere intenzivnog liječenja. 

20.11. 

Predsjednik Republike dr. Franjo Tuđman nalazi se dvadeseti dan na liječenju u Kliničkoj bolnici "Dubrava". Funkcije probavnog sustava postupno se uspostavljaju.

Dostignuto poboljšanje zdravstvenog stanja i dalje se zadržava uz odgovarajuće prilagodbe intenzivnog liječenja. 

18.11. 

Predsjednik Republike dr. Franjo Tuđman nalazi se osamnaesti dan na liječenju upale potrbušnice u Kliničkoj bolnici “Dubrava”. 

Predsjedniku Republike su u okviru kirurškog liječenja izvađeni drenovi. 

Opće stanje Predsjednika Republike se postupno poboljšava uz intenzivno liječenje. 

16.11. 

Predsjednik Republike dr. Franjo Tuđman nalazi se šesnaesti dan na liječenju upale potrbušnice u Kliničkoj bolnici “Dubrava”. 
Dostignuto poboljšanje zdravstvenog stanja Predsjednika Republike održano je tijekom dva protekla dana. 

Postoperativni tijek s kirurškog stajališta protječe uredno. 

14.11. 

Predsjednik Republike dr. Franjo Tuđman nalazi se četrnaesti dan na liječenju upale potrbušnice u Kliničkoj bolnici “Dubrava”. 

Zdravstveno stanje Predsjednika Republike se stabilizira, jer su jučerašnje teškoće probavnog sustava uspješno otklonjene kirurškim putem. 

13.11. 

Zdravstveno stanje Predsjednika Republike dr. Franje Tuđmana i dalje zahtjeva intenzivno liječenje, iako je zaustavljeno krvarenje u unutrašnjim organima. Tijekom protekle noći nastupile su teškoće u funkciji probavnog sustava. 

Nastavlja se liječenje upale potrbušnice. 

12.11. 

Pogoršanje zdravstvenog stanja Predsjednika Republike dr. Franje Tuđmana uzrokovano komplikacijama koje su nastupile tijekom jučerašnjeg dana zahtijeva i dalje dodatne prilagodbe intenzivnog liječenja. 

I dalje se nastavlja liječenje upale potrbušnice. 

11.11. 

Predsjednik Republike dr. Franjo Tuđman nalazi se jedanaesti dan na liječenju u Kliničkoj bolnici “Dubrava”. Tijekom jučerašnjeg popodneva i protekle noći došlo je do kapilarnog krvarenja u unutrašnjim organima što je zahtijevalo dodatnu prilagodbu načina liječenja. 

I dalje se nastavlja liječenje upale potrbušnice. 

10.11. 

Predsjednik Republike dr. Franjo Tuđman i dalje se oporavlja u Kliničkoj bolnici “Dubrava”. Liječenje upale potrbušnice je nadalje uspješno i doprinosi poboljšanju općeg stanje. 

08.11. 

Predsjednik Republike dr. Franjo Tuđman i dalje se nalazi na poslijeoperacijskom liječenju u Kliničkoj bolnici “Dubrava”. Opće stanje Predsjednika Republike i nadalje se poboljšava, a funkcije probavnog sustava su zadovoljavajuće. 

Uspješno se nastavlja liječenje upale potrbušnice. 

06.11. 

Petog dana nakon operacije tijekom koje je kirurškim putem riješena perforacija divertikla debelog crijeva, Predsjedniku Republike su u okviru kirurškog liječenja izvađeni drenovi. I nadalje se nastavlja intenzivno liječenje upale potrbušnice. 

04.11. 

Predsjednik Republike dr. Franjo Tuđman i treći dan poslije operacije proveo je bez medicinskih poteškoća, oporavak se odvija povoljno. 

Patohistološki nalaz pri operaciji odstranjenog dijela debelog crijeva je potvrdio da se radilo o divertikulozi debelog crijeva s upalom većine divertikla i perforacijom jednog od njih, što je bilo uzrok gnojne upale potrbušnice. 

03.11. 

Predsjednik Republike dr. Franjo Tuđman i drugi dan nakon operacije proveo je bez medicinskih poteškoća. 

Opće stanje je dobro i oporavak se odvija povoljno. 

02.11. 

Predsjednik Republike dr. Franjo Tuđman nakon operacije perforiranog divertikla dobro je proveo noć i nije bilo medicinskih poteškoća. 

Tijekom poslijepodneva Predsjednik je razgovarao s članovima obitelji koji su ga posjetili u Kliničkoj bolnici “Dubrava”. 

01.11 

Predsjednik Republike dr. Franjo Tuđman zbog nastalih bolova u trbuhu primljen je danas, 01. studenog 1999. godine u poslijepodnevnim satima u Kliničku bolnicu “Dubrava”. 

Nakon učinjenih pretraga postavljena je indikacija za hitni operacijski zahvat. Tijekom operacije nađena je perforacija divertikla debelog crijeva koja je uspješno kirurški zbrinuta. Kirurški zahvat prošao je bez komplikacija. Rani postoperativni tijek je uspješan, a Predsjednik se osjeća dobro.